Kookkuns: Swartwoudkoek / Schwarzwälder Kirschtorte / Gâteau de la forêt-noire
Die Swartwoudkoek het sedert die dertigerjare tot die gewildste roomtert in Duitsland ontwikkel en is vandag wêreldwyd bekend. Die oorsprong van die tert is nie bekend nie; dit is ondanks die naam waarskynlik nie in die Swartwoud in die suid-weste van Duitsland uitgevind nie. Die aard van die koek laat kenners vermoed dat 'n professionele pâtissier of fynbakker die resep bedink het.